ddrg/super_eurlex huggingface dataset:
(17)

Prezentul regulament ar trebui să stabilească resursele disponibile pentru instrument în perioada 1 ianuarie 2023-31 decembrie 2023, cu posibilitatea efectuării de plăți până la 31 martie 2024. O sumă de maximum 18 miliarde EUR ar trebui pusă la dispoziție sub formă de împrumuturi. În plus, pentru perioada cuprinsă între 1 ianuarie 2023 și 31 decembrie 2027, prezentul regulament ar trebui să prevadă subvenționarea ratei dobânzii. Pentru a asigura acoperirea costurilor cu dobânzile pe toată durata împrumuturilor, după încheierea anului 2027 contribuțiile statelor membre ar trebui să fie reînnoite și să continue sub formă de venituri alocate externe, cu excepția cazului în care vor fi acoperite prin alte mijloace în viitoarele cadre financiare multianuale. Prin urmare, ar putea fi posibilă extinderea contribuțiilor din partea statelor membre după 2027.
(22)

Pentru a beneficia de exonerarea de răspundere pentru serviciile de găzduire, furnizorul ar trebui, din momentul în care ia cunoștință efectiv sau conștientizează activitățile sau conținutul ilegal, să acționeze prompt pentru a elimina conținutul respectiv sau pentru a bloca accesul la acesta. Eliminarea conținutului sau blocarea accesului la acesta ar trebui să se realizeze cu respectarea drepturilor fundamentale ale destinatarilor serviciului, inclusiv dreptul la libertatea de exprimare și de informare. Furnizorul poate lua cunoștință efectiv sau poate conștientiza natura ilegală a conținutului, printre altele prin intermediul investigațiilor efectuate din proprie inițiativă sau al notificărilor care i-au fost transmise de persoane fizice sau entități în conformitate cu prezentul regulament, în măsura în care astfel de notificări sunt suficient de precise și justificate în mod corespunzător pentru a permite unui operator economic diligent să identifice, să evalueze și, după caz, să ia în mod rezonabil măsuri împotriva conținutului presupus ilegal. Cu toate acestea, o astfel de cunoaștere efectivă sau conștientizare nu poate fi considerată ca fiind obținută numai pentru motivul că furnizorul cunoaște, în sens general, faptul că serviciul său este utilizat și pentru stocarea conținutului ilegal. În plus, faptul că furnizorul indexează în mod automat informațiile încărcate în serviciul său, că are o funcție de căutare sau că recomandă informații pe baza profilurilor sau a preferințelor destinatarilor serviciului nu constituie un motiv suficient pentru a considera că furnizorul respectiv are cunoștințe „specifice” cu privire la activități ilegale desfășurate pe platforma respectivă sau la conținut ilegal stocat pe aceasta.
5.

Petile lestate Trebuie respectate următoarele specificații privind lestarea minimă: (a) un lest mai mare sau egal cu 40 g situat la o distanță de până la 50 cm de cârlig; (b) un lest mai mare sau egal cu 45 g în total, fixat la o distanță de până la 1 m de cârlig; (c) un lest mai mare sau egal cu 60 g în total, fixat la o distanță de până la 3,5 m de cârlig; sau (d) un lest mai mare sau egal cu 98 g în total, fixat la o distanță de până la 4 m de cârlig.
(17)

Faptul că o întreprindere are o cifră de afaceri foarte importantă în Uniune și furnizează un serviciu de platformă esențial în cel puțin trei state membre constituie un indiciu temeinic că întreprinderea respectivă are un impact semnificativ asupra pieței interne. Acest lucru este valabil și în cazul în care o întreprindere care furnizează un serviciu de platformă esențial în cel puțin trei state membre are o capitalizare bursieră foarte semnificativă sau o valoare justă de piață echivalentă. Prin urmare, ar trebui să se presupună că o întreprindere care furnizează servicii de platformă esențiale are un impact semnificativ asupra pieței interne atunci când furnizează un serviciu de platformă esențial în cel puțin trei state membre și fie cifra de afaceri a grupului realizată în Uniune este egală cu sau depășește un prag ridicat specific, fie capitalizarea bursieră a grupului este egală cu sau depășește o anumită valoare absolută ridicată. Pentru întreprinderile care furnizează servicii de platformă esențiale care aparțin unor întreprinderi necotate la bursă, ar trebui folosită ca referință valoarea justă de piață echivalentă. Comisia ar trebui să aibă posibilitatea de a-și utiliza competența de a adopta acte delegate pentru a elabora o metodologie obiectivă de calculare a valorii respective. O cifră de afaceri ridicată realizată de grup în Uniune, coroborată cu atingerea pragului pentru numărul de utilizatori din Uniune ai serviciilor de platformă esențiale, reflectă o capacitate relativ puternică de a monetiza utilizatorii respectivi. O capitalizare bursieră ridicată în raport cu același prag al numărului de utilizatori din Uniune reflectă un potențial relativ semnificativ de monetizare a utilizatorilor respectivi în viitorul apropiat. La rândul său, acest potențial de monetizare reflectă, în principiu, poziția de punct de acces a întreprinderilor în cauză. Ambii indicatori reflectă, în plus, capacitatea financiară a întreprinderilor în cauză, inclusiv capacitatea lor de a-și folosi accesul la piețele financiare drept pârghie pentru a-și consolida poziția. Acest lucru se poate întâmpla, de exemplu, atunci când acest acces sporit este utilizat pentru a achiziționa alte întreprinderi, capacitate care, la rândul său, s-a dovedit că poate avea efecte negative asupra inovării. Capitalizarea bursieră poate reflecta, de asemenea, poziția viitoare estimată a întreprinderilor în cauză și impactul viitor estimat al acestora asupra pieței interne, chiar și atunci când cifra de afaceri actuală este relativ scăzută. Valoarea capitalizării bursiere ar trebui să fie bazată pe un nivel care să reflecte capitalizarea bursieră medie a celor mai mari întreprinderi cotate la bursă din Uniune pe o perioadă adecvată.
9.

Interconexiuni pentru hidrogen în Europa de Vest (HI West): infrastructură pe bază de hidrogen și reconfigurarea infrastructurii de gaze, care permite apariția unei magistrale integrate a hidrogenului, în mod direct sau indirect (prin interconectare cu o țară terță), care conectează țările din regiune și răspunde nevoilor lor specifice de infrastructură pentru hidrogen, sprijinind crearea unei rețele la nivelul Uniunii pentru transportul hidrogenului și, în plus, în ceea ce privește insulele și sistemele insulare, reduce izolarea energetică, sprijină soluțiile inovatoare și de altă natură care implică cel puțin două state membre cu un impact pozitiv semnificativ asupra țintelor Uniunii privind energia și clima pentru 2030 și a obiectivului privind neutralitatea climatică până în 2050 și contribuie în mod semnificativ la durabilitatea sistemului energetic insular și al Uniunii. Electrolizoare: sprijinirea implementării aplicațiilor de transformare a energiei electrice în gaze care au scopul de a permite reducerea emisiilor de gaze cu efect de seră și care contribuie la funcționarea sigură, eficientă și fiabilă a sistemului și la integrarea sistemelor energetice inteligente și, în plus, în ceea ce privește insulele și sistemele insulare, sprijină soluțiile inovatoare și de altă natură care implică cel puțin două state membre cu un impact pozitiv semnificativ asupra țintelor Uniunii privind energia și clima pentru 2030 și a obiectivului privind neutralitatea climatică până în 2050 și contribuie în mod semnificativ la durabilitatea sistemului energetic insular și al Uniunii. Statele membre vizate: Belgia, Cehia, Danemarca, Germania, Irlanda, Spania, Franța, Italia, Luxemburg, Malta, Țările de Jos, Austria și Portugalia.
(12)

Regimul de reutilizare prevăzut în prezentul regulament ar trebui să se aplice datelor a căror furnizare intră în sarcinile publice ale organismelor din sectorul public în cauză, în temeiul dreptului sau al altor norme obligatorii din statele membre. În lipsa unor astfel de norme, sarcinile publice ar trebui definite în conformitate cu practica administrativă obișnuită din statele membre, cu condiția ca domeniul de aplicare al sarcinilor publice să fie transparent și să facă obiectul revizuirii. Sarcinile publice ar putea fi definite în general sau de la caz la caz, pentru fiecare dintre organismele din sectorul public. Întrucât întreprinderile publice nu intră sub incidența definiției de organism din sectorul public, datele deținute de întreprinderile publice nu ar trebui să intre sub incidența prezentului regulament. Datele deținute de instituțiile culturale, cum ar fi bibliotecile, arhivele și muzeele, precum și orchestrele, operele, baletele și teatrele, și de instituțiile de învățământ nu ar trebui să intre sub incidența prezentului regulament, deoarece operele și alte documente pe care le dețin fac în principal obiectul drepturilor de proprietate intelectuală ale terților. Organizațiile care desfășoară activități de cercetare și organizațiile care finanțează activități de cercetare ar putea fi, de asemenea, organizate ca organisme din sectorul public sau organisme de drept public. Prezentul regulament ar trebui să se aplice acestor organizații hibride numai în calitatea lor de organizații care desfășoară activități de cercetare. În cazul în care o organizație care desfășoară activități de cercetare deține date mulțumită unei asocieri specifice de tip public-privat cu organizații din sectorul privat sau cu alte organisme din sectorul public, organisme de drept public sau organizații hibride care desfășoară activități de cercetare, și anume organizații organizate fie ca organisme din sectorul public, fie ca întreprinderi publice, cu scopul principal de a desfășura activități de cercetare, nici respectivele date nu ar trebui să intre sub incidența prezentului regulament. După caz, statele membre ar trebui să poată aplica prezentul regulament întreprinderilor publice sau întreprinderilor private care execută sarcini aferente sectorului public sau prestează servicii de interes general. Schimbul de date, exclusiv în scopul îndeplinirii sarcinilor lor publice, între organismele din sectorul public din Uniune sau între organismele din sectorul public din Uniune și organismele din sectorul public din țări terțe sau organizațiile internaționale, precum și schimbul de date între cercetători în scopuri de cercetare științifică necomercială, nu ar trebui să facă obiectul dispozițiilor prezentului regulament privind reutilizarea anumitor categorii de date protejate deținute de organismele din sectorul public.
„Sare de sodiu 3’-sialil-lactoză (3’-SL) (sursă microbiană)

Categorie specifică de alimente

Niveluri maxime (exprimate ca 3’-sialil-lactoză)

Denumirea alimentului nou menționată pe eticheta produselor alimentare care îl conțin este „sare de sodiu 3’-sialil-lactoză”. Etichetarea suplimentelor alimentare care conțin sare de sodiu 3’-sialil-lactoză trebuie să cuprindă o mențiune care să indice că acestea nu trebuie să fie consumate: (a) dacă în aceeași zi se consumă alimente cu adaos de sare de sodiu 3’-sialil-lactoză. (b) de către sugari și copii de vârstă mică
4.

În anexa VII, se adaugă următorul punct în partea C: „5. Zone închise în vederea conservării pagelului argintiu în subzona ICES 8 5.1. În perioada 1 februarie-30 septembrie a fiecărui an, pescuitul cu paragate de fund (LLS) și cu traule de fund (OTB) în zona de vest a Mării Cantabrice, în dreptul regiunilor Asturias și Galicia, este interzis în zonele geografice delimitate prin unirea secvențială cu loxodrome a următoarelor coordonate, măsurate în conformitate cu sistemul WGS84: — 43°47'00'' N, 005°15'00'' V — 43°47'00'' N, 005°12'00'' V — 43°43'00'' N, 005°12'00'' V — 43°43'00'' N, 005°15'00'' V — 43°55'00'' N, 006°46'00'' V — 43°55'00'' N, 006°37'00'' V — 43°53'00'' N, 006°46'00'' V — 43°53'00'' N, 006°37'00'' V — 44°00'49'' N, 007°01'12'' V — 44°00'49'' N, 006°57'26'' V — 43°58'32'' N, 006°57'26'' V — 43°58'32'' N, 007°01'12'' V — 44°02'48'' N, 007°13'49'' V — 44°00'15'' N, 007°10'03'' V — 44°00'15'' N, 007°10'03'' V — 44°00'15'' N, 007°13'49'' V — 44°10'00'' N, 008°18'00'' V — 44°10'00'' N, 008°14'00'' V — 44°07'00'' N, 008°14'00'' V — 44°07'00'' N, 008°18'00'' V — 43°34'00'' N, 004°44'00'' V — 43°34'00'' N, 004°39'00'' V — 43°32'00'' N, 004°39'00'' V — 43°32'00'' N, 004°44'00'' V — 44°07'00'' N, 007°50'00'' V — 44°07'00'' N, 007°45'00'' V — 44°05'00'' N, 007°45'00'' V — 44°05'00'' N, 007°50'00'' V 5.2. În perioada 1 ianuarie-30 iunie a fiecărui an, pescuitul de pagel argintiu în subzona ICES 8 este interzis navelor care arborează pavilionul francez. 5.3. Se interzice pescuitul recreativ de pagel argintiu în următoarele zonele geografice delimitate prin unirea secvențială cu loxodrome a următoarelor coordonate, măsurate în conformitate cu sistemul WGS84: Zona RF 1 (Cariño/Celeiro) — 43°46'23'' N, 007°52'04'' V — 43°48'30'' N, 007°52'04'' V — 43°49'26'' N, 007°41'17'' V — 43°45'44'' N, 007°33'21'' V — 43°43'49'' N, 007°33'21'' V Zona RF 2 (Ribadeo) — 43°33'26'' N, 007°02'58'' V — 43°35'27'' N, 007°02'58'' V — 43°35'29'' N, 007°01'20'' V — 43°33'33'' N, 007°01'20'' V Zona RF 3 (Navia): — 43°33'51'' N, 006°44'02'' V — 43°35'52'' N, 006°44'02'' V — 43°35'52'' N, 006°42'32'' V — 43°33'52'' N, 006°42'32'' V Zona RF 4 (Ensenada Canero) — 43°33'10'' N, 006°28'55'' V — 43°34'53'' N, 006°30'17'' V — 43°36'14'' N, 006°28'13'' V — 43°34'18'' N, 006°28'13'' V Zona RF 5 (Ensenada de Cabrera/Ría San Martín de la Arena) — 43°26'18'' N, 004°04'51'' V — 43°28'22'' N, 004°04'51'' V — 43°28'55'' N, 004°01'17'' V — 43°26'56'' N, 004°01'17'' V Zona RF 6 (Ría de Treto) — 43°27'49'' N, 003°25'58'' V — 43°28'59'' N, 003°23'36'' V — 43°26'16'' N, 003°22'27'' V — 43°25'09'' N, 003°24'41'' V Zona RF 7 (Bilbao/Plentzia) — 43°21'18'' N, 003°07'47'' V — 43°23'18'' N, 003°07'47'' V — 43°28'13'' N, 002°56'42'' V — 43°26'08'' N, 002°56'42'' V Zona RF 8 (Bermeo/Mundaka) — 43°25'36'' N, 002°43'23'' V — 43°27'35'' N, 002°43'23'' V — 43°26'57'' N, 002°38'45'' V — 43°24'57'' N, 002°38'45'' V 5.4. Măsurile enumerate la punctele 5.1-5.3 se aplică până la 31 decembrie 2023.”
2b136-ex

-

Extract de portocale amare

Compoziția aditivului Extract de portocale amare din fructe de Citrus x aurantium L. Stare solidă Caracterizarea substanței active Extract de portocale amare din fructe de Citrus x aurantium L., astfel cum este definit de Consiliul Europei (1). Flavonoide: 45-55 %, din care — Naringină: 20-30 % — Neohesperidină: 10-20 % 5- metoxipsoralen (cunoscut și sub denumirea de bergapten): ≤ 0,03 % (-)-Sinefrină: ≤ 1 % Număr CoE: 136 Metoda analitică (2) Pentru cuantificarea naringinei (marker fitochimic) în aditivul destinat hranei pentru animale: — cromatografie în fază lichidă de înaltă performanță (HPLC) cu detecție spectrofotometrică (UV)

Pui pentru îngrășare Găini ouătoare Curcani pentru îngrășare Purcei Porci pentru îngrășare Scroafe Vaci de lapte Viței Vite pentru îngrășare Oi/capre Cai Iepuri Salmonide Pești ornamentali Câini Pisici

-

-

1. Aditivul se adaugă în hrana pentru animale sub formă de preamestec. 2. În instrucțiunile de utilizare a aditivului și a preamestecurilor trebuie indicate condițiile de depozitare și stabilitatea la tratament termic. 3. Pe eticheta aditivului se indică următoarele: «Conținut maxim recomandat de substanță activă per kg de hrană completă pentru animale cu un conținut de umiditate de 12 %: — Pui pentru îngrășare: 102 mg. — Găini ouătoare: 151 mg. — Curcani pentru îngrășare: 136 mg. — Purcei: 182 mg. — Porci pentru îngrășare: 217 mg. — Scroafe: 268 mg. — Vaci de lapte: 259 mg. — Viței (înlocuitori de lapte), bovine pentru îngrășare, oi/capre, cai, salmonide, câini și pești ornamentali: 400 mg. — Pisici: 80 mg. — Iepuri: 161 mg.» 4. Grupa funcțională, numărul de identificare, denumirea substanței active și cantitatea adăugată de substanță activă se indică pe eticheta preamestecului în cazul în care nivelul de utilizare de pe eticheta preamestecului ar conduce la depășirea nivelului menționat la punctul 3. 5. Amestecul de extract de portocale amare din fructe de Citrus x aurantium L. cu alți aditivi autorizați obținuți din Citrus aurantium L. nu este permis în hrana pentru animale. 6. Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizatorice pentru a combate riscurile potențiale în caz de inhalare, de contact cu pielea sau cu ochii. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile trebuie utilizate cu echipamente de protecție individuală, inclusiv cu echipamente de protecție pentru piele, ochi și aparatul respirator.
(2)

În cadrul celei de a 69-a sesiuni ale sale din martie 2022, Comitetul Sistemului armonizat (CSA) al Organizației Mondiale a Vămilor (OMV) a aprobat avizul de clasificare 3305.10/5 privind clasificarea unui șampon sub formă de gel pentru spălarea părului și a pielii, care conține apă, agenți organici tensioactivi, glicerină, extracte vegetale, sulfat de magneziu, gluconat de zinc, butilenglicol, clorură de sodiu, acid citric, alcool, parfum, substanțe aromatice și excipienți, fiind ambalat într-o sticlă de 250 ml destinată vânzării cu amănuntul. Acest produs a fost clasificat la poziția 3305 din SA ca nota 1 litera (c) de la capitolul 34 din SA, care exclude din capitolul respectiv „șampoanele, preparatele pentru curățarea dinților, cremele și spumele de ras și preparatele pentru baie, care conțin săpun sau alți agenți organici de suprafață” și indică faptul că o clasificare la pozițiile 3305, 3306 sau 3307 poate fi considerată aplicabilă pentru produsul în cauză. În consecință, produsul a fost clasificat la subpoziția 3305 10 din SA, care corespunde codului NC 3305 10 00, prin aplicarea Regulilor generale 1 și 6 pentru interpretarea SA și a notei 1 litera (c) de la capitolul 34 din SA.
„Germania

Bundesland Baden-Württemberg Bundesland Bayern: Regierungsbezirk Oberbayern Următoarele orașe și Landkreis din Regierungsbezirk Niederbayern: Stadt Landshut, Stadt Passau, Stadt Straubing, Freyung-Grafenau, Kelheim, Lkr. Landshut, Lkr. Passau, Regen, Rottal-Inn, Lkr. Straubing-Bogen, Următoarele orașe și Landkreis din Regierungsbezirk Oberpfalz: Stadt Amberg, Stadt Regensburg, Weiden in der Oberpfalz, Lkr. Amberg-Sulzbach, Cham, Neumarkt in der Oberpfalz, Neustadt an der Waldnaab, Lkr. Regensburg, Schwandorf, Tirschenreuth Următoarele orașe și Landkreis din Regierungsbezirk Oberfranken: Stadt Bamberg, Stadt Bayreuth, Stadt Coburg, Stadt Hof, Lkr. Bamberg, Lkr. Bayreuth, Lkr. Coburg, Forchheim, Lkr. Hof, Kronach, Kulmbach, Lichtenfels, Wunsiedel im Fichtelgebirge Următoarele orașe și Landkreis din Regierungsbezirk Mittelfranken: Stadt Ansbach, Stadt Erlangen, Stadt Fürth, Nürnberg, Schwabach, Lkr. Ansbach, Lkr. Erlangen-Höchstadt, Lkr. Fürth, Nürnberger Land, Neustadt an der Aisch-Bad Windsheim, Roth, Weißenburg-Gunzenhausen Următoarele orașe și Landkreis din Regierungsbezirk Unterfranken: Stadt Aschaffenburg, Stadt Schweinfurt, Stadt Würzburg, Lkr. Aschaffenburg, Bad Kissingen, Röhn-Grabfeld, Haßberge, Kitzingen, Miltenberg, Main-Spessart, Lkr. Schweinfurt, Lkr. Würzburg Următoarele orașe și Landkreis din Regierungsbezirk Schwaben: Stadt Augsburg, Kaufbeuren, Kempten im Allgäu, Memmingen, Aichach-Friedberg, Dillingen an der Donau, Günzburg, Neu-Ulm, Lindau, Oberallgäu, Unterallgäu, Donau-Ries Bundesland Brandenburg Bundesland Bremen Bundesland Hamburg Bundesland Hessen Bundesland Mecklenburg-Vorpommern Bundesland Rheinland-Pfalz Bundesland Saarland Bundesland Sachsen Bundesland Sachsen-Anhalt Bundesland Thüringen”
Sediu principal: Second Floor, No. 36, Naqdi Street, North Sohrevardi Street, Shahid Ghandi-Niloufar Neighborhood, Tehran, Iran

16.

Centrala pentru prescrierea binelui și interzicerea răului (Headquarters For Enjoining Right And Forbidding Evil) ستاد امر به معروف و نهی از منکر alias Biroul pentru prescrierea binelui și interzicerea răului (Office For Enjoining Right and Forbidding Evil); Centrala pentru promovarea virtuții și prevenirea viciului (Headquarters for the Promotion of Virtue and Prevention of Vice) Setad-PV ستاد پو

Tipul entității: instituție guvernamentală Locul înregistrării: Iran Sedii principale: Iran Persoane asociate: GOLPAYEGANI Seyyed Mohammed Saleh Hashemi, șeful Centralei pentru prescrierea binelui și interzicerea răului Alte entități asociate: Forțele de aplicare a legii ale Republicii Islamice Iran (LEF)

Centrala pentru prescrierea binelui și interzicerea răului este o instituție guvernamentală, responsabilă cu stabilirea și asigurarea respectării unor modele de comportament în societate excesiv de stricte. În 2022, Centrala pentru prescrierea binelui și interzicerea răului a avut un rol important în stabilirea unor coduri de moralitate noi și mai stricte pentru femei, care le încalcă acestora în mod clar drepturile omului. În plus, Centrala pentru prescrierea binelui și interzicerea răului joacă un rol central în instituirea monitorizării și adesea a sancționării brutale a femeilor și bărbaților care nu respectă aceste coduri. Aplicarea acestor coduri stricte este apoi supravegheată brutal de către Forțele de aplicare a legii ale Republicii Islamice Iran (LEF), entitate aflată pe listele de sancțiuni ale UE (în special de către Poliția moralității din cadrul acesteia). Prin urmare, Centrala pentru prescrierea binelui și interzicerea răului este răspunzătoare pentru încălcări grave ale drepturilor omului în Iran.
Raportul dintre numărul de decese înregistrate în cursul anului și populația medie din anul respectiv. Valoarea se exprimă pentru fiecare 1 000 de locuitori.

Raportul dintre numărul de decese înregistrate în rândul copiilor sub un an în cursul anului și numărul de nou-născuți vii din acel an. Valoarea se exprimă pentru fiecare 1 000 de născuți-vii.
ANEXĂ

În anexa I la Regulamentul (CE) nr. 881/2002, la rubrica „Persoane fizice” se adaugă următoarea mențiune:

„ABDUL REHMAN MAKKI [alias cert: (a) Abdur Rehman Makki; (b) Abdur Rahman Makki; (c) Abdul Rahman Makki; (d) Hafiz Abdul Rahman Makki; (e) Hafiz Abdul Rehman Makki; (f) Hafiz Abdul Rehman]. Data nașterii: 10.12.1954. Locul nașterii: Bahawalpur, provincia Punjab, Pakistan. Cetățenie: pakistaneză. Pașaport nr.: (a) CG9153881 (pașaport pakistanez emis la 2.11.2007; (b) A5199819 (pașaport pakistanez). Număr național de identificare: (a) 6110111883885 (pakistanez); (b) 34454009709 (pakistanez). Adresă: Tayyiba Markaz, Muridke, provincia Punjab, Pakistan. Alte informații: Amir/șef adjunct al grupului LASHKAR-E-TAYYIBA (LET), cunoscut și sub denumirea JAMAAT-UD-DAWA (JUD), și șef al departamentului Afaceri politice al JUD/LET. De asemenea, a ocupat funcția de șef al departamentului Relații externe al LET și de membru al Shura (organul de conducere). Cumnat al șefului JUD/LET, Hafiz Muhammad Saeed.Numele tatălui este Hafiz Abdullah Bahwalpuri. Data desemnării menționată la articolul 7d alineatul (2) litera (i): 16.1.2023.”
(5)

La 4 februarie 2023, Consiliul a adoptat Decizia (PESC) 2023/252. Decizia respectivă stabilește două plafoane de preț suplimentare pentru produsele petroliere, și anume prețurile pe baril la care sau sub care produsele petroliere din Rusia beneficiază de derogarea de la interdicția de a furniza servicii de transport maritim de astfel de țiței către țări terțe și de la interdicția de a furniza asistență tehnică, servicii de intermediere sau finanțare ori asistență financiară, legate de transportul maritim de astfel de țiței către țări terțe: unul pentru produsele petroliere tranzacționate sub valoarea nominală a țițeiului („țiței sub valoarea nominală”) și unul pentru produsele petroliere tranzacționate peste valoarea nominală a țițeiului („țiței peste valoarea nominală”).
DE-049-04

Denumirea corectă pentru transportul mărfurilor periculoase

Denumirea corectă de transport, în cazul mărfurilor care intră sub incidența Codului IMDG, denumirea comercială, în cazul mărfurilor care intră sub incidența Codului IBC și a Codului IGC, denumirea de transport maritim în vrac, în cazul mărfurilor care intră sub incidența Codului IMSBC, sau denumirea hidrocarburii, în cazul mărfurilor care intră sub incidența anexei I la Convenția MARPOL.

an..256